text: Ulveunger på vej i Sønderjylland?
  25 februar 2014 kl. 14.24
  Spor i Sønderjylland tyder på, at en han og en hunulv har fundet sammen. Det kan betyde ulveunger i maj.
  Ulvesporene løber parallelt, og de stammer måske fra en han og en hun.
  - Jeg er ikke 100 procent sikker. Men der er stor sandsynlighed for, at vi har et ulvepar. To enlige ikke-beslægtede hanner ville aldrig følges ad, siger ulveekspert Mogens Trolle, der er zoolog ved Statens Naturhistoriske Museum, til JydskeVestkysten.
  - Hvis det dobbelte fodspor rent faktisk stammer fra en han og hunulv, der er gået sammen, så er der meget stor sandsynlighed for, at hun bliver gjort drægtig lige nu, siger ulveekspert Mogens Trolle.
  Hvis ulvene har parret sig, kommer der ulveunger i maj.
  Ulveunger på vej?
  